open-index/open-wikipedia-markdown huggingface dataset:
எங்க வீட்டு மாப்பிள்ளை

**எங்க வீட்டு மாப்பிள்ளை** என்பது கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 08.30 மணிக்கு ஒளிபரப்பாகும் ஒரு உண்மைநிலை நிகழ்ச்சி ஆகும். தமிழ்த் திரைப்பட நடிகர் ஆர்யா இந்நிகழ்ச்சியில் பங்கேற்கும் 16 பெண்களில் தனக்கு ஏற்ற வாழ்க்கைத் துணையைத் தேர்ந்தெடுத்துத் திருமணம் செய்து கொள்ள இருக்கிறார். இந்நிகழ்ச்சியை நடிகை சங்கீதா கிரிஷ் தொகுத்து வழங்குகிறார்.

## பங்கேற்பாளர்கள்

## அழைப்பு வரிசை

: ரோஜா வழங்கும் நிகழ்விற்கு முன் காதல் அடையாளம்(*Token of Love*) பெற்றவர்
: பொருத்தம் பார்த்தலின்(*Dating*) போது ரோஜா பெற்றவர்
: வெளியேற்றப்பட்டவர்
: பொருத்தம் பார்த்தலின் போது வெளியேற்றப்பட்டவர்
: ரோஜா வழங்கும் நிகழ்வின் போது இல்லாமல் வெளியேற்றப்பட்டவர்
: தன்னிச்சையாக வெளியேறியவர்
: வெற்றி பெற்றவர்

## மேற்கோள்கள்

## வெளி இணைப்புகள்
* எங்க வீட்டு மாப்பிள்ளை- டுவிட்டர் ஆங்கிலத்தில்
* கலர்ஸ் தமிழ்- முகநூல் தமிழில்
* கலர்ஸ் தமிழ்- யூடியூப் சேனல் தமிழில்
* கலர்ஸ் தமிழ் முகநூல் in தமிழ்

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
இரண்டாம் கோபாலா

**இரண்டாம் கோபாலா் **(காலம் கி.பி.940&ndash;960 )   இந்திய  துணைக்கண்டத்தின்  வங்காள பகுதியின் பாலா வம்சத்தின் ஆட்சியாளரான இராஜ்ஜிய பாலாவின் வாாிசு ஆவார்.  பாலா வம்சத்தின் எட்டாவது ஆட்சியாளரான இவர் 20 ஆண்டுகள் ஆட்சி புாிந்தாா். இவர் இரண்டாம் விக்கரம பாலாவை வென்றாா்.

## ஆட்சி பகுதி
இவரது ஆட்சியின் போது, திாிபுாியின் சந்தேலா்கள் மற்றும் காலசூாிகள் ஆகியோா் பகுதிகளில்  பிரதிகாரா்கள் ஆதிக்கம் செலுத்தினாா்கள். கம்போஜா பழங்குடி மக்கள் வடக்கு வங்காள பகுதியில் தங்களின் ஆதிக்கத்தை செலுத்தினாா்கள்.  கோபாலாவை தெற்கு பிகாா் மற்றும் மேற்கு வங்க பகுதிகளுக்கு ஒடுக்கினாா்கள்.     . 

## மேலும் காண்க

* வங்க ஆட்சியாளர்களின் பட்டியல்

## குறிப்புகள்

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
சங்கடம் தீர்க்கும் சனீஸ்வரன்

**சங்கடம் தீர்க்கும் சனீஸ்வரன்** அல்லது **சனி** என்பது கலர்ஸ் தொலைக்காட்சியில் நவம்பர் 7, 2016 முதல் மார்ச்சு 9, 2018 வரை ஒளிபரப்பாகி 346 அத்தியாங்களுடன் நிறைவு பெற்ற ஒரு இந்தி மொழி தொலைக்காட்சி தொடர் ஆகும். இந்த தொடர் சூன் 6, 2018 முதல் தமிழ் மொழியில் மொழிமாற்றம் செய்யப்பட்டு திங்கள் முதல் சனிக்கிழமை வரை இரவு 7 மணிக்கு ஒரு மணி நேரம் ஒளிபரப்பாகி சனவரி 25, 2019 அன்று 179 ஆத்தியாங்களுடன் நிறைவு பெற்றது.  

இது இந்துக் கடவுள் சனீஸ்வரனின் வாழ்க்கைக் கதையை மையமாகக் கொண்டு எடுக்கப்பட்டுள்ளது.

## கதை
#### பிறப்பும் இளமைப்பருவமும்
தேவர்கள் மற்றும் அசுரர்கள் ஆகிய இருவருக்கும் இடையே பெரும் போர் நிகழ்ந்து கொண்டிருந்தது. அப்போது சிவபெருமான் அங்கு தோன்றி, கர்மங்களின் கடவுள் விரைவில் தோன்றவுள்ளதாகவும் அதுவரை போர் செய்வதை நிறுத்துமாறும் கூறுகிறார்.

இதற்கிடையில், சந்தியாதேவி, தன் கணவர் சூரியதேவனின் வெப்பத்தைத் தாங்க முடியாமல் வருந்துகிறார். ஆகவே அவர் தன் தந்தை விஸ்வகர்மாவிடம் சென்று தீர்வு கேட்கிறார். அதற்கு அவர் சந்தியாவிடம் கடுந்தவம் புரியுமாறு கூறுகிறார். சந்தியா, அங்கிருந்து ஒரு மருந்தைத் திருடிச் சென்று விடுகிறார். அதன் மூலம் அவர் தன் நிழலுக்கு உயிர் கொடுத்துவிட்டு தவம் செய்ய புறப்படுகிறார். 

சந்தியாவின் நிழல், சூரியதேவனின் மூலம் ஒரு குழந்தையைப் பெற்றெடுக்கிறார். ஆனால் அந்தக் குழந்தை ஒளியிழந்து காணப்பட்டதால் சூரியதேவன் அதைத் தன் புதல்வனாக ஏற்றுக் கொள்ள மறுத்துவிடுகிறார். மேலும் தன் கதிர்கள் பட்டால் அக்குழந்தை எரிந்து சாம்பலாகி விடும் என்று சபிக்கிறார். இதனால் சந்தியாவின் நிழல், சூரியலோகத்தில், சூரியனின் கதிர்கள் படாமல் இருக்கும் ஒரு வனத்தில் தன் குழந்தையை மறைத்து வைக்கிறார். அவர் அக்குழந்தைக்கு சனி என்று பெயர் சூட்டினார். 

## முக்கிய கதாபாத்திரங்கள்
* ரோஹித் குறானா - சனீஸ்வரன்
* கார்த்திகேய் மால்வியா- சனீஸ்வரன் (இளமைப்பருவம்)
* ஜுஹி பர்மர்- சந்தியா தேவி மற்றும் சாயா தேவி (இரட்டை வேடங்கள்) 
* சலில் அங்கோலா - சூரிய தேவன்
* குனால் பாக்ஷி - இந்திர தேவன்

## ஆதாரங்கள்


## வெளி இணைப்புகள்
* கலர்ஸ் தமிழ் டுவிட்டர் in தமிழ்
* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்

பகுப்பு:கலர்ஸ் தொலைக்காட்சி நிகழ்ச்சிகள்‎
பகுப்பு:கலர்ஸ் தமிழ் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:இந்து தொன்மவியல் தொலைக்காட்சி தொடர்கள்
பகுப்பு:2016 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
பாட்டன்பேர்க்கின் இளவரசி அலிஸ்

**பாட்டன்பேர்க்கின் இளவரசி அலிஸ்** (*Princess Alice of Battenberg*, விக்டோரியா அலிஸ் எலிசபெத் ஜூலியா மேரி; 25 பெப்ரவரி 1885 – 5 டிசம்பர் 1969) எடின்பரோ கோமகன், இளவரசர் பிலிப்பின் தாய் ஆவார். ஐக்கிய இராச்சியத்தின் இரண்டாம் எலிசபெத்தின் மாமியாரும் ஆவார்.

இவர் விக்டோரியாவின் கொள்ளுப்பேத்தி ஆவார். சிறுவயதில் இவர் இங்கிலாந்து, செர்மன் பேரரசு மற்றும் மத்திய தரைக்கடல் நாடுகள் ஆகியவற்றில் வளர்ந்தார். இவர் பிறவி செவிடால் பாதிக்கப்பட்டவர். கிரீஸ் மற்றும் டென்மார்க் இளவரசர் ஆண்ட்ரூவை 1903 ஆம் ஆண்டில் திருமணம் செய்துகொண்ட பிறகு அவர் கிரீஸ் மற்றும் டென்மார்க்  இளவரசி எனத் தம் பெயராக பயன்படுத்தினார். 1917-ஆம் ஆண்டில் கிரேக்க அரச குடும்பத்தின் பெரும்பகுதி அழியும் வரை அவர் கிரேக்கத்தில் வாழ்ந்து வந்தார். சில வருடங்கள் கழித்து கிரேக்கம் திரும்பியபோது  ​​அவருடைய கணவர் கிரேக்க-துருக்கிய போரில் (1919–1922) நாட்டின் தோல்விக்கு ஒரு காரணமாக குற்றம் சாட்டப்பட்டார்.1 935 ஆம் ஆண்டில் கிரேக்க முடியாட்சியின் மறுமலர்ச்சியால் இக்குடும்பத்தினர் மீண்டும் வெளியேற்றபட்டனர். 1930-ஆம் ஆண்டில் இவர் மனப்பித்தால் பாதிக்கப்பட்டார். பின் சுவிட்சர்லாந்தில் ஒரு மருத்துவரிடம் ஒப்படைக்கப்பட்டார். அதன் பிறகு அவர் கணவனிடமிருந்து தனியாக வாழ்ந்தார். அவர் மனநோய் மீட்புக்குப் பிறகு மீதமிருக்கும் பெரும்பாலான ஆண்டுகள் கிரேக்கத்தில் நன்கொடை மற்றும் சேவைகளுக்காக தன் வாழ்நாளை அர்ப்பணித்தார். அவர் இரண்டாம் உலகப் போரின்போது ஏதென்சில் தங்கினார். யூத அகதிகளுக்கு தங்குமிடமாக இருந்தார். இதனால் இசுரேல் ஹோலோகாஸ்ட் நினைவுக் கழகத்தின் யாத் வசிம் என்பவரால் "தேசங்களுக்கிடையில் நீதியுள்ளவர்" என அவர் அங்கீகரிக்கப்படுகிறார். போருக்குப் பின் கிரேக்கத்தில் தங்கினார். மார்த்தா மற்றும் மேரி என்ற கிறிஸ்தவ சகோதரி என்று அறியப்பட்ட கன்னியாஸ்திரிகளின் ஒரு செவிலியர் அறக்கட்டளை ஒன்றை நிறுவினார். கிரேக்கத்தின் இரண்டாம் அரசின் வீழ்ச்சி மற்றும் கிரேக்க இராணுவ ஆட்சி எழுச்சிக்கு பின்னர் 1967ல் அவர் லண்டனில் பக்கிங்ஹாம் அரண்மனையில் வாழ தனது மகன் மற்றும் மருமகளால் அழைக்கப்பட்டார். அங்கு அவர் இரண்டு ஆண்டுகளுக்கு பின்னர் இறந்தார். 1988 இல் எருசலேத்தில் அவரது உடல் ஒலிவ மலையில் அடக்கம் செய்யப்பட்டது.

## தலைப்புகள் மற்றும் பட்டங்கள்
### தலைப்புகள்
*25 பெப்ரவரி 1885 - அக்டோபர் 6, 1903: பாத்தன்பேர்க்கின் இளவரசி ஆலிஸ் 
*6 அக்டோபர் 1903 – 5 டிசம்பர் 1969: கிரீஸ் மற்றும் டென்மார்க் இளவரசி ஆண்ட்ரூ 
*1949 இலிருந்து அவரது இறப்பு வரை  சில சமயங்களில் அன்னை  ஆலிஸ்-எலிசபெத்

### பட்டங்கள்
* கிரீஸ் இராச்சியத்தின் டேன் பெருஞ்சிலுவை  புனித ஓல்கா மற்றும் சோபியா (1903) பட்டம்
*  ஐக்கிய இராச்சிய அரசின் செஞ்சிலுவை பட்டம் (1913)
*இறப்புக்குப் பின்:
 இஸ்ரேலின் "தேசங்களுக்கிடையில் நீதியுள்ளவர்" பட்டம்  (1993)

## மேற்கோள்கள்

பகுப்பு:1885 பிறப்புகள்
பகுப்பு:கிரேக்க அரச குடும்பத்தினர்
பகுப்பு:1969 இறப்புகள்
பகுப்பு:பிரித்தானிய அரச குடும்பத்தினர்
மூன்றாம் கோபாலா

**மூன்றாம் கோபாலா்**  இந்திய துணைக்கண்டம்,  வங்க பகுதியில் ஆட்சி புாிந்த அரசா் குமார பாலாவின் வாாிசு ஆவார். மேலும் பாலா வம்சத்தின்  பதினேழாம் ஆட்சியாளரான இவர் மொத்தம்  4 ஆண்டுகள் ஆட்சி புாிந்தாா். இவர் மதன பாலாவை வென்றாா்.

## மேலும் காண்க

* வங்க ஆட்சியாளா்களின் பட்டியல்

## குறிப்புகள்

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
2014 அருணாசலப் பிரதேச சட்டப் பேரவைத் தேர்தல்

**2014 அருணாசலப் பிரதேச சட்டப் பேரவைத் தேர்தல்**, 2014 ஏப்ரல் 9 ம் தேதி நடைபெற்றதுடன், பாராளுமன்றத் தேர்தல் 2014 உடன் நடைபெற்றது. வாக்குகள் 16 மே 2014 அன்று கணக்கிடப்பட்டன. இந்தத் தேர்தலானது அருணாச்சல பிரதேச மாநிலத்தில் சட்டமன்றத்தின் அனைத்து 60 இடங்களுக்கும்  நடைபெற்றது

## முடிவுகள்
இந்திய தேசிய காங்கிரஸ் 60 தொகுதிகளில் 42 தொகுதிகளை வென்றது , பா.ஜ.க 11 இடங்களை வென்றது.

## மேற்கோள்

பகுப்பு:அருணாச்சலப் பிரதேச தேர்தல்கள்
நாயபாலன்

**நாயபாலர்** (ஆட்சிகாலம் 1038-1055) பெயர் பால வம்சத்தின் பதினோராம் ஆட்சியாளர் ஆவார். இவர் இந்திய துணைக்கண்டத்தின் கிழக்கு பகுதியில் முக்கியமாக, வங்காளம் மற்றும் பீஹார் பகுதிகளில் ஆட்சி புரிந்தார். இவரது மகன் முதலாம் மஹிபாலன், நீண்ட போராட்டத்திற்குப் பிறகு காலச்சூரி மன்னன் கர்ணனை தோற்கடித்தார். பின்னர்  புத்த அறிஞர் அதிசரின் சமாதான பேச்சின் மூலம் அமைதி உடன்படிக்கையில் கையெழுத்திட்டனர்.

## மேலும் காண்க

* வங்க ஆட்சியாளர்களின் பட்டியல்

## குறிப்புகள்

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
இரண்டாம் மகிபாலன்

**இரண்டாம் மகிபாலன்** (*Mahipala II*) இந்திய துணைக்கண்டத்தின் வங்காள பகுதியில் ஆட்சியிலிருந்த பாலப் பேரரசின் ஆட்சியாளாரான மூன்றாம் விக்கிரம பாலன் என்ற அரசாின் வாரிசாவார். இவர் பால வம்சத்தின் 13 வது அரசராவார். இவர் 6 ஆண்டுகள் ஆட்சி புாிந்தாா். இவருக்குப் பின் இரண்டாம் சுரபாலன் ஆட்சிக்கு வந்தார்.

தனது இளைய சகோதரர்களான சுரபாலா மற்றும் இராமபாலன் ஆகியோருடன் கடுமையான மோதலில் ஈடுபட்டார். தனது ஆட்சியின் ஆரம்பத்தில் அவர்களை சிறையில் அடைத்தார். இவரது ஆட்சியில் பொது மக்களும் துன்பத்துக்கு ஆளாயினர். மகிபாலா தனது நாட்டிலுள்ள தலைவர்களின் கிளர்ச்சியை எதிர்கொள்ள வேண்டியிருந்தது. மகிபாலனின் இராணுவம் சிறியதாகவும், ஆயுதம் இல்லாததாகவும் இருந்தது. ஆனால் இவர் கிளர்ச்சியாளர்களுடன் போரிட வேண்டியிருந்தது. திவ்யா என்பவரின் தலைமையில் கிளர்ச்சியாளர்களால் தோற்கடிக்கப்பட்டு கொல்லப்பட்டார். கிளர்ச்சியாளர்கள் தலைநகரை ஆக்கிரமித்தனர். சுரபாலன் மற்றும் இராமபாலன் நகரத்தை விட்டு வெளியேறினர்.

## குறிப்புகள்

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
பகுப்பு:இந்தியப் பௌத்தர்கள்
இரண்டாம் சுரபாலன்

*இரண்டாம் சுரபாலன்*' (ஆட்சி;1075-1077) இநதியத் துணைக்கண்டத்தின் கிழக்கு பகுதியில் ஆண்ட பால வம்சத்தின் ஆட்சியாளர் ஆவார். இவர் இரண்டாம் மகிபாலனின் வார்சு ஆவார். மேலும், வம்சத்தின் பதினான்காம் ஆட்சியாளராக ஏழு ஆண்டுகள் ஆட்சி புரிந்தார். இவர் தனது இளைய சகோதரன் இராமபாலனுக்குப் பிறகு பதவிக்கு வந்தார்.

## குறிப்புகள்

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
பகுப்பு:இந்தியப் பௌத்தர்கள்
மகிபாலன்

**மகிபாலா** அல்லது **முதலாம் மகிபாலன்** (கி.பி.988-1038)  பாலா வம்சத்தின் குறிப்பிடதக்க  அரசா் ஆவார். இவர் 8-12  ஆம் நுற்றாண்டுகளில் இந்திய துணைக்கண்டத்தின் கிழக்கு பகுதிகளில் பெரும் பகுதியை ஆட்சி புாிந்தாா். இவர் இரண்டாம் விக்ரம  பாலனின் மகனும் வாாிசுமாவாா். மகாபாலனின் ஆட்சி காலத்தில்  வாரணாசி வரை எல்லைகள் விரிவுபடுத்தப்பட்டதால் பால சாம்ராஜ்ஜியத்திற்கான செல்வாக்கு மீண்டும் எழுச்சி கண்டது. இவருடைய  ஆட்சிக் காலத்தில் சோழ மன்னன் முதாலம்  இராசேந்திர சோழனின் வடக்கு படையெடுப்பை தற்காலிகமாக தடுத்து நிறுத்தினாா். மகிபாலனுக்குப் பின் இவரின் மகன் நாயபாலர் ஆட்சிக்கு வந்தார்.

## குறிப்புகள்

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
பகுப்பு:இந்தியப் பேரரசர்கள்
குமார பாலன் (பால அரசர்)

**குமார பாலன்** என்பவர் இந்தியத் துணைக்கண்டத்தின் வங்க பகுதியை ஆட்சி புாிந்த பால வம்ச மன்னா் ராமபாலனுக்குப் பிறகு ஆட்சிக்குவந்தார். பால வம்சத்தின் 16வது ஆட்சியாளரான இவர் மொத்தம் 10 ஆண்டுகள் ஆட்சி புாிந்தாா். இவரது ஆட்சிக் காலத்தில் காமரூபத்தின் ஆட்சியாளரன திம்மையதேவன் இவருக்கு எதிராக கலகம்  செய்தாா். முடிவில் அவரை பதவியில் இருந்து நீக்கிவிட்டு வைதியதேவன் என்பவரை நியமித்தாா். இவருக்கு பின் நான்காம் கோபாலன் ஆட்சிக்கு வந்தாா்.

## மேற்கோள்கள்

* Sircar, D. C. *, Bhauma-Naraka அல்லது Pala Dynasty Brahmapala*, விரிவான வரலாறு அசாம், ed H. K. Barpujari, கவுகாத்தி, 1990.

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மதன பாலன்

**மதன பாலன்** (ஆட்சிக் காலம் கி.பி.1144 - 1162 ) என்பவர் இந்தியத் துணைக்கண்டத்தின் வங்கப் பகுதியை ஆண்ட பாலப் பேரரசின் அரசர் ஆவார். இவர்  மூன்றாம் கோபாலனுக்குப் பிறகு ஆட்சிக்கு வந்தார். மேலும், இவர் பாலப் பேரரசின் 18 ஆவது மற்றும் கடைசி மன்னராக கருதப்படுகிறாா். இவர் மொத்தம் 18 ஆண்டுகள் ஆண்டார். இவருக்குப் பின் கோவிந்தபாலன் ஆட்சிக்கு வந்ததாகக் கருதப்படுகிறது. இருந்தாலும், இவரின் மரபு கேள்விக்குறியதாக உள்ளது.

## குறிப்புகள்

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
லெவ் வைகாட்ஸ்கி

**லெவ் செமையோனோவிச் வைகாட்ஸ்கி **(Lev Semyonovich Vygotsky) (); (நவம்பர் 17 – சூன் 11, 1934) சோவியத் நாட்டைச் சார்ந்த உளவியலாளர் ஆவார். இவர் மனித கலாச்சார மற்றும் உயிரிய - சமூக வளர்ச்சி (பொதுவாக கலாச்சார-வரலாற்று உளவியல் என அழைக்கப்படுவது) என்ற முடிக்கப்படாத கோட்பாட்டின் நிறுவனரும் மற்றும் மாமனிதனின் உளவியல் என்ற உணர்வு நிலை தொடர்பான கருத்தியலின் முன்னணி ஆதரவாளரும் வைகாட்ஸ்கி குழுவின் தலைவரும் ஆவார்.

வைகோட்ஸ்கியின் முக்கியப் பணியானது அபிவிருத்தி உளவியல் பிரிவில் இருந்தது. மேலும், சமூக உளவியல் சூழலில், தனிப்பட்ட மனித உறவுகள் மற்றும் செயல்களால் மனித உளவியல் வளர்ச்சியானது மேம்பட்டது என்பதை உணர்ந்திருந்தார். "உயர் நிலை உளவியல் செயல்பாடுகளை" உருவாக்கும் ஒரு கோட்பாட்டை அவர் முன்வைத்தார். அவரது வாழ்வின் தொடக்க கால எந்திரவியல் மற்றும் குறைப்புவாத கருவிசார் உளவியல் காலத்தில் (1920 கள்) அவர் மனித உளவியல் வளர்ச்சியானது, மனித உழைப்பு மற்றும் தொழில் துறையில் கருவிகளின் பயன்பாட்டிற்குச் சமானமான வெளிப்பாடுகளால் வளர்த்தெடுக்கப்படுவதாக வாதிட்டார். பின்னர், அவரது தொழில் வாழ்வின் "முழுதளாவியக்" கால கட்டத்தில் (1930 களின் முதல் அரைப்பகுதி), செருமானிய அமெரிக்க முழுக்காட்சி உளவியலாளர்களின் முறையான சிந்தனைப் போக்கினால் வெகுவாகத் தாக்கத்திற்குள்ளாகினார்.  இந்தக் காலகட்டத்தில்தான் அவர் கர்ட் லெவினின் "தளக் கோட்பாட்டினால்"—தாக்கத்திற்குள்ளாகி "புதிய அறிவை உருவாக்குவதற்கான இடம்" என்ற கோட்பாட்டை அறிமுகப் படுத்தினார். பின்னர் இந்தக் கோட்பாடு கற்பித்தல் படிநிலை வளர்ச்சி மாதிரியின் வளர்ச்சியில் மிகுந்த பயனளிப்பதாக இருந்தது. மேலும் அவர் இளங்குழந்தைகளின் விளையாட்டினை அவர்களின் வழி நடத்தும் செயல்பாடாக அடையாளம் கண்டார். விளையாட்டானது பள்ளி முன் பருவத்தினரின் மனவெழுச்சி, இயற்றி நிலை, அறிவுசார்ந்த வளர்ச்சியின் முதன்மையான மூலமாக இருப்பதைப் புரிந்து கொண்டார். இருப்பினும், மரியா மாண்ட்டிசோரி அம்மையார் இவரது பிறப்பிற்கு முன்னதாகவே இதே கருத்தை வெளியிட்டுள்ளார். அவரது வாழ்நாளில், வைகாட்ஸ்கியின் கருத்துக்கள் சோவியத் ஒன்றியத்திலேயே சர்ச்சைக்குள்ளாயின. 1920 களின் மத்தியில் வைகாட்ஸ்கி மேற்கில் அறிமுகப்படுத்தப்பட்டார், அங்கு 1980 களின் முற்பகுதி வரை அவர் அறியப்படாதவராக இருந்தார். கல்வியாளர்களிடையே ஜீன் பியாஜேயின் (1896-1980) இன் அபிவிருத்தி உளவியலின் செல்வாக்கு சரியத் தொடங்கி, அதற்கு மாறாக, "புதிய அறிவு உருவாவதற்கான இடம்" என்ற வைகாட்ஸ்கியின் கருத்து மேம்பாட்டு மற்றும் கல்வி உளவியல் புதிய தத்துவங்களின் வளர்ச்சிக்கு முக்கிய மையமாக ஆனது. 2002 ஆம் ஆண்டில் வெளியிடப்பட்ட பொது உளவியல் பார்வை என்ற இதழால் நடத்தப்பட்ட ஆய்வில், 20 ஆம் நூற்றாண்டின் மிகச்சிறந்த 100 உளவியலாளர்களின் பட்டியலில் பாவ்லவ் மற்றும் அலெக்சாண்டர் லூரியா ஆகியோருக்கு அடுத்தபடியாக 83 வது நிலையப் பிடித்த மூன்றாவது மற்றும் இறுதி உருசிய உளவியலாளராக இவர் இருக்கிறார்.

21 ஆம் நூற்றாண்டின் முற்பகுதியில், வைகாட்ஸ்கியின் பிரபலமான அறிவுசார் கருத்துக்கள் அறிஞர்களால் மறுமதிப்பீட்டிற்குட்படுத்தப்பட்டது. (சில சமயங்களில் "வைகோட்ஸ்கியைச் சுற்றியுள்ள ஆளுமைச் சித்தாந்தம்" எனப்படுகிறது) இந்தப் பணியானது "வைகாட்ஸ்கியின் ஆய்வியலில் திருத்தப்பட்ட புரட்சி" எனக் குறிப்பிடப்படுகிறது..

## மேற்கோள்கள்

பகுப்பு:1896 பிறப்புகள்
பகுப்பு:1934 இறப்புகள்
பகுப்பு:பெலருசிய அறிவியலாளர்கள்
பகுப்பு:சோவியத் அறிவியலாளர்கள்
பகுப்பு:வளர்ச்சிசார் உளவியலாளர்கள்
பகுப்பு:உளவியலாளர்கள்
சிவாஜிரா மோஜே

**சிவாஜிராவ் மோஜே **ஒரு இந்திய அரசியல்வாதி.மகாராஷ்டிர சட்டமன்ற உறுப்பினரானஇந்திய தேசிய காங்கிரஸின் உறுப்பினராக  கெலாபுர்-ஆர்னி, யவத்மால் தேர்ந்தெடுக்கப்பட்டார்..

அவர் தற்போது நவம்பர் 2009 முதல் மகாராஷ்டிரா அமைச்சரவையில் சமூக நீதி அமைச்சராக உள்ளார்.

மகாராஷ்டிர மாநில சட்டப்பேரவை உறுப்பினராக 1980, 1985 மற்றும் 1999-ஆம் ஆண்டு இந்திய தேசிய காங்கிரஸ் வேட்பாளராகவும் 1995-இல் சுதந்திரமாகவும் தேர்ந்தெடுக்கப்பட்டார். 

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர சட்டமன்ற உறுப்பினர்கள்
அனில் ரத்தோட்

மகாராஷ்டிரா மாநிலத்தின் **அனில் ரத்தோட்** (மராத்தி: अनिल राठोड) மகாராஷ்டிரா மாவட்டத்தில் அஹ்மநான்நகர்  இருந்து சிவ சேனா கட்சியின் அரசியல்வாதியாக உள்ளார். மகாராஷ்டிராவின் அஹமத்நகர் மாவட்டத்தின்  விதான சபா சட்டமன்றத்தில் இருந்து மகாராஷ்டிரா சட்டசபை உறுப்பினராக இருந்தார். 1990 முதல் 2014 வரை மகாராஷ்டிரா சட்டமன்றத்தில் 5 முறை தொடர்ச்சியாக தேர்ந்தெடுக்கப்பட்டார்.
## Positions Held

* 1990: Elected to Maharashtra Legislative Assembly (1st term) 
* 1995: Re-elected to Maharashtra Legislative Assembly (2nd term)
* 1999: Re-elected to Maharashtra Legislative Assembly (3rd term)
* 2004: Re-elected to Maharashtra Legislative Assembly (4th term)
* 2009: Re-elected to Maharashtra Legislative Assembly (5th term)
* 2009 Onwards: Deputy Leader, Shiv Sena 

## References

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:வாழும் மக்கள்
மகுடஞ்சாவாடி தொடருந்து நிலையம்

**மகுடஞ்சாவாடி தொடருந்து நிலையம்** (Madudanchavadi railway station) என்பது வீரபாண்டி சாலை தொடர்வண்டி நிலையம் மற்றும் மாவேலிப்பாளையம் ஆகியவற்றுக்கு இடையில் உள்ள தொடருந்து நிலையமாகும.

## மேற்கோள்கள்


பகுப்பு:சேலம் தொடருந்து கோட்டம்
கம்போடியாவின் வரலாறு

**கம்போடியாவின் வரலாறு** (ஆங்கிலம்: *History of Cambodia*) என்பது தென்கிழக்காசியாயத் தலைநிலத்தில் அமைந்துள்ள நாடான கம்போடியாவின், கி.மு. ஐந்தாவது ஆயிரவாண்டுக் காலப்பகுதியில் இருந்து தொடங்கும் வரலாற்றைக் குறிப்பிடுவது ஆகும்.

இன்று கம்போடியா என அழைக்கப்படும் பகுதியின் அரசியல் கட்டமைப்புக் குறித்த விபரமான பதிவுகள் முதன் முதலாகச் சீன மூலங்களில் காணப்படுகின்றன. இப்பதிவுகள், 1-ஆம் நூற்றாண்டு தொடங்கி 6-ஆம் நூற்றாண்டு வரையிலான காலப் பகுதியில், இந்தோசீனாவின் தெற்குப் பகுதியை உள்ளடக்கியிருந்த பூனான் என்னும் பகுதி தொடர்பானவை.

கீழ் மேக்கொங் என்னும் இடத்தை மையமாகக் கொண்ட பூனான், மிகப் பழைய பிரதேச இந்துப் பண்பாட்டைக் கொண்டதாக இருந்துள்ளது. இது மேற்கில் இருந்த வணிகப் பங்காளிகளுடனான நீண்டகாலச் சமூக-பொருளாதாரத் தொடர்புகளை எடுத்துக்காட்டுகின்றது.

## பொது

6-ஆம் நூற்றாண்டு அளவில், சீன மூலங்களில் சென்லா என அழைக்கப்படும் ஒரு நாகரிகம், பூனானுக்குப் பதிலீடாக உருவானது. இது முன்னரிலும் பெரியதும் இந்தோசீனத்தின் ஏற்றத் தாழ்வான அமைப்புக கொண்ட கூடுதலான நிலப் பகுதிகளை உள்ளடக்கியதாகவும் இருந்தது. அத்துடன், ஒன்றுக்கு மேற்பட்ட அதிகார மையங்களைக் கொண்டதாகவும் காணப்பட்டது.

கெமர் பேரரசு 9-ஆம் நூற்றாண்டின் தொடக்கத்தில் நிறுவப்பட்டது. இரண்டாம் செயவர்மன் இதை நிறுவினார். கெமர் பேரரசின் பலம் வாய்ந்த அரசர்கள் இந்து தேவராச மரபைப் பின்பற்றினர்; செந்நெறிக் காலக் கெமர் நாகரிகத்தின் மீது 11-ஆம் நூற்றாண்டு வரை ஆட்சி செலுத்தினர். மாகாண மூலத்தைக் கொண்ட ஒரு புதிய வம்சம், புத்த மதத்தை அறிமுகப்படுத்தியது. இது அரச மதம் சார்ந்த தொடர்ச்சி இன்மையையும், பொதுவான வீழ்ச்சியையும் ஏற்படுத்தியதாகச் சில அறிஞர்கள் கூறுகின்றனர்.

### தென்கிழக்காசிய பண்பாட்டு மரபு

கம்போடிய அரசர்களின் காலவரிசை 14-ஆம் நூற்றாண்டில் முற்றுப் பெறுகின்றது. நிர்வாகம், வேளாண்மை, கட்டிடக்கலை, நீரியல், நகரத் திட்டமிடல், கலைகள் போன்ற துறைகளில் ஏற்பட்ட சாதனைகள், இந்த நாகரிகத்தின் ஆக்கத்திறன், முன்னேற்றம் ஆகியவற்றுக்குச் சான்றாக உள்ளன. தென்கிழக்காசியப் பண்பாட்டு மரபில் இது ஒரு அடிப்படை ஆகும்.

மேற்படி வீழ்ச்சியுடன் கூடிய மாறுநிலைக் காலம் ஏறத்தாழ 100 ஆண்டுகள் நீடித்தது. இதன் பின்னர் கம்போடிய வரலாற்றின் நடுக்காலம் அல்லது கம்போடியாவின் இருண்ட காலம் என அழைக்கப்படும் காலம் 15 ஆம் நூற்றாண்டின் நடுப்பகுதியில் தொடங்கியது. இந்து மதம் சார்ந்த நம்பிக்கைகள் கைவிடப்பட்டு விட்டாலும், பழைய தலைநகரில் இருந்த இந்துமதக் கட்டிட அமைப்புகள் தொடர்ந்தும் முக்கிய ஆன்மீக மையங்களாக இருந்து வந்தன.

### மேக்கொங் குடியேற்றம்

எனினும் 15-ஆம் நூற்றாண்டின் நடுப் பகுதியில் இருந்து செறிவு கூடிய பகுதிகளில் வாழ்ந்த மக்கள் கிழக்கு நோக்கி இடம் பெயர்ந்து மேக்கொங் ஆறு, தொன்லே சாப் ஆகிய ஆறுகள் இணையும் பகுதிகளில் உள்ள சக்தோமுக், லோங்வெக், ஒவுடோங் ஆகிய பகுதிகளில் குடியேறினர்.

16 ஆம் நூற்றாண்டின் வளத்துக்கு முக்கியக் காரணம் கடல்சார் வணிகம் ஆகும். ஆனால், இதன் விளைவாக, முசுலிம்களான மலாய்கள், சாம்கள் ஆகியோரும்; கிறித்தவ ஐரோப்பிய முயற்சியாளரும், மதம் பரப்புவோரும் அரசாங்க அலுவல்களில் தலையிட்டுக் குழப்பங்களை விளைவித்தனர். செல்வமும், உறுதியான பொருளாதாரமும் ஒருபுறமும்; குழம்பிய பண்பாடு, விட்டுக்கொடுக்கும் ஆட்சியாளர்கள் ஒருபுறமுமாக உள்ள ஒரு நிலையே லோங்வெக் காலம் முழுதும் காணப்பட்டது.

15-ஆம் நூற்றாண்டை அண்டி கெமரின் முன்னைய அயலவரான, மேற்கில் வாழ்ந்த மொன் மக்களையும், கிழக்கில் வாழ்ந்த சாம் மக்களையும் படிப்படியாகப் பின்தள்ளி அவர்களது இடங்களை முறையே தாய் மக்களும், வியட்நாமிய மக்களும் பிடித்துக்கொண்டனர்.

## மேற்கோள்கள்


பகுப்பு:உலக நாடுகளின் வரலாறு
இலால்குடி தொடருந்து நிலையம்

**இலால்குடி இரயில் நிலையம் ** (Lalgudi Railway Station) தமிழ்நாட்டில் திருச்சிராப்பள்ளி மாவட்டத்தில் அமைந்துள்ள ஒரு சிறு இரயில் நிலையம் ஆகும். இதன் குறியீடு  (LLI) ஆகும். இந்த இரயில் நிலையமானது இலால்குடி நகரத்திற்கு பொிதும் துணையாக உள்ளது. இந்த இரயில் நிலையத்தில் மூன்று பயணிகள் நடைமேடை உள்ளது. இந்த நடை மேடைக்கு மேற்கூரைகள் இல்லை. மேலும் பல அடிப்படை  கட்டமைப்பு வசதியான நீா், கழிவறை போன்றவை குறிப்பிடும்படி இல்லை.

## குறிப்புகள்

பகுப்பு:திருச்சிராப்பள்ளி மாவட்டத்திலுள்ள தொடருந்து நிலையங்கள்
ஆன்டாங் அணை

**ஆன்டாங் அணை** நாக்தோங் ஆற்றின் மீது அமைந்த  ஒரு அணைக்கட்டு அணையாகும்.இது தென்கொரியாவில் உள்ள ஜியாங்செங்பக்- டூ மாகாணத்தில் ஆன்டாங்கிற்கு கிழக்கே 4 கி.மீ. (2 மைல்) அமைந்துள்ளது.அணை கட்டப்பட்டதின் நோக்கம் வெள்ள கட்டுப்பாட்டு, நீர் வழங்கல் மற்றும் நீர்மின் உற்பத்தி சக்தியாகும். அணையின் கட்டுமானம் 1971 ஆம் ஆண்டில் தொடங்கியது மற்றும் 1976 ஆம் ஆண்டில் முடிக்கப்பட்டது.83 மீ (272 அடி) உயரமான பாறை நிரப்பு, மத்திய களிமண் அணை 1,248,000,000 m3 (1,011,770 ஏக்கர் அடி) நீரைத் தேக்கி வைக்கிறது. மற்றும் 80 மெகாவாட் மின்சாரம்-சேமிப்பு மின் நிலையத்திற்கு நீர் வழங்குகிறது. ஆற்றல் நிலையத்திற்கான குறைந்த நீர்த்தேக்கம் 20 மீ (66 அடி) உயரமும், 238 மீ (781 அடி) நீளமான தடுப்புச்சுவர்  கொண்டுள்ளது.

## மேற்கோள்கள்

பகுப்பு:தென் கொரியா
மல்லூர் தொடருந்து நிலையம்

**மல்லூர் தொடருந்து நிலையம் **(*Mallur railway station*, நிலையக் குறியீடு:*MALR*) இந்தியாவின், தமிழ்நாட்டில், சேலம் மாவட்டத்தில் உள்ள  மல்லூர் நகரில் அமைந்துள்ள ஒரு தொடருந்து நிலையமாகும். இது சேலம் - கரூர் சந்திப்புகளுக்கு இடையில் அமைந்துள்ளது. இது மே மாதம் 2013 ஆம் ஆண்டு முதல் பயன்பாட்டில் இருந்து வருகிறது. இது இந்திய இரயில்வேயின், தென்னக இரயில்வே மண்டலத்தின், சேலம் கோட்டத்தின் கீழ் இயங்கி வருகிறது.

## குறிப்புகள்

## வெளி இணைப்புகள்
* மல்லூர் தொடருந்து நிலையம் Indiarailinfo.

பகுப்பு:சேலம் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
லத்துவாடி தொடருந்து நிலையம்

**லத்துவாடி தொடருந்து நிலையம்** (*Laddivadi Junction railway station*, நிலையக் குறியீடு:*LDVD*) 
ஆனது இந்தியாவின், தமிழ்நாட்டில், நாமக்கல் மாவட்டத்தில், லத்துவாடி என்னும் ஊரில் அமைந்துள்ள ஒரு தொடருந்து நிலையமாகும். இது கரூர் - சேலம் சந்திப்புக்கு இடையில் புதியதாக 2013 மே மாதம் முதல் செயல்படத் தொடங்கியது. இது இந்திய இரயில்வே துறையின், தென்னக இரயில்வே மண்டலத்தில், சேலம் கோட்டத்தின் கீழ் செயல்பட்டது. ஒரு நாளில் குறைந்தபட்சம் 25 பயணிகளாவது ஒரு தொடருந்து நிலையத்திலிருந்து பயணிக்க வேண்டும் என்ற விதியை நிறைவு செய்யாததால் இந்த தொடருந்து நிலையம் பிப்ரவரி 19, 2018 முதல் மூடப்பட்டது. 

## மேற்கோள்கள்

பகுப்பு:நாமக்கல் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
கொரியாவின் வரலாறு

**கொரியாவின் வரலாறு** என்னும் இக்கட்டுரை 1945 க்கு முன்னர் இன்றைய வட கொரியாவும் தென் கொரியாவும் ஒன்றாக இருந்தவரையான வரலாற்றைக் கூறுகின்றது. கொரியத் தீவக்குறையில், கீழ் பழையகற்காலம் ஏறத்தாழ அரை மில்லியன் ஆண்டுகளுக்கு முன்னர் தொடங்கியது. மிக முந்தியதாக அறியப்பட்ட கொரிய மட்பாண்டம் கிமு 8000 ஆண்டுக்குரியது. புதிய கற்காலம் கிமு 6000 ஆண்டுக்குப் பின்னரும் வெங்கலக் காலம் கிமு 800 அளவிலும் தொடங்கியது. இரும்புக் காலத்தின் தொடக்கம் அண்ணளவாக கிமு 400 ஆகும். 

மூன்று இராச்சியங்கள் தொடர்பான தொன்மம் சார்ந்த கதைகளின் தொகுப்பான *சம்குக் யுசா* காணப்படும் கதைகளின்படி கொஜோசியன் இராச்சியம் வடக்குக் கொரியாவிலும் மஞ்சூரியாவிலும் கிமு 2333 இல் நிறுவப்பட்டது. கிஜா ஜோசியன் கிமு 12 ஆம் நூற்றாண்டில் நிறுவப்பட்டதாகச் சொல்லப்படுகிறது. ஆனால், இதன் இருப்பும், வகிபாகமும் தற்காலத்தில் சர்ச்சைக்கு உரியதாக உள்ளது. கோஜோசியன் தொடர்பான எழுத்துமூல வரலாற்று ஆவணங்களைக் கிமு 7 ஆம் நூற்றாண்டில் இருந்து காணமுடிகின்றது. சின் அரசு தெற்குக் கொரியாவில் கிமு மூன்றாம் நூற்றாண்டில் உருவானது. கிமு 2 ஆம் நூற்றாண்டில், கிஜா ஜோசியனுக்குப் பதிலாக விமான் ஜோசியன் உருவானது. அது அந்த நூற்றாண்டின் இறுதியில், ஹான் சீனாவிடம் வீழ்ச்சியடைந்தது. இதனால் கொஜோசியனும் வீழ்ச்சியடைந்து. தொடர்ந்து இப்பகுதியில் எப்போதும் பூசல் பிணக்குகளில் ஈடுபட்டிருந்த அரசுகள் உருவாகின. இது பிந்திய இரும்புக் காலத்தை உள்ளடக்கிய முன்-மூன்று இராச்சியக் காலம் ஆகும். 

முதலாம் நூற்றாண்டில் இருந்து, கொகுர்யா, பெக்சே, சில்லா ஆகிய அரசுகள், "கொரியாவின் மூன்று இராச்சியங்க"ளாக (கிமு 57 - கிபி 668) தீவக்குறையையும், மஞ்சூரியாவையும் கட்டுப்பாட்டுக்குள் கொண்டுவந்தன. 576 இல் மூன்று இராச்சியங்களையும் சில்லா இராச்சியம் ஒன்றிணைத்தது. 698 இல் தே ஜோ யோங் (Dae Jo-yeong), பழைய கோகுர்யா இருந்த பகுதியில் பால்கே இராச்சியத்தை நிறுவினார். இது வடக்கு தெற்கு நாடுகள் காலத்துக்கு வழிசமைத்தது. 9 ஆம் நூற்றாண்டில் சில்லா, பிந்திய மூன்று இராச்சியங்களாகப் (892 - 932) பிரிந்தது. இவை பின்னர் வாங் கோனின் கோர்யா வம்சத்தால் ஒன்றிணைக்கப்பட்டது. இதற்கிடையில், லியாவோ வம்சத்தின் படையெடுப்பைத் தொடர்ந்து பால்கே வீழ்ச்சியடைந்தது. முடிக்குரிய இளவரசர் கோர்யாவுக்குத் தப்பி ஓடினார். முடிக்குரிய இளவரசரை வரவேற்ற வாங் கோன் அவரை அரச குடும்பத்துக்குள் உள்வாங்கியதன் மூலம் கோகுர்யாவில் இருந்து உருவான இரண்டு நாடுகளையும் ஒன்றாக்கினார். கோர்யா காலத்தில், சட்டங்கள் தொகுக்கப்பட்டு ஒரு குடிசார் சேவை முறைமையும் அறிமுகப்படுத்தப்பட்டது. பௌத்தச் செல்வாக்குக்கு உட்பட்ட பண்பாடு செழிப்படைந்தது. ஆனாலும் 13 ஆம் நூற்றாண்டில் கோர்யாவின் மீது படையெடுத்த மங்கோலியர்கள் அதைக் கைப்பற்றி 14 ஆம் நூற்றாண்டின் நடுப்பகுதி வரை ஆட்சிசெய்தனர். 

1388 இல், சதிப் புரட்சி மூலம் கோர்யா வம்சத்தைப் பதவியில் இருந்து இறக்கிய தளபதி யி சியோங் கியே, 1392 இல், யோசியன் வம்சத்தை (1392 - 1910) நிறுவினார். அரசர் செயோங் (1418–1450) பெருமளவு நிர்வாக, சமூக, அறிவியல், பொருளாதாரச் சீர்திருத்தங்களை நடைமுறைக்குக் கொண்டுவந்தார். வம்சத்தி தொடக்க ஆண்டுகளில் இவர் அரச அதிகாரத்தை உறுதிப்படுத்தினார். கொரிய எழுத்து முறையான அங்குல் என்பதை உருவாக்கியவரும் இவரே. 

## மேற்கோள்கள்

பகுப்பு:கொரிய வரலாறு
பகுப்பு:உலக நாடுகளின் வரலாறு
கேத்தி தொடருந்து நிலையம்

**கேத்தி தொடருந்து நிலையம் ** (*Ketti railway station*, நிலையக் குறியீடு:*KXT*) என்பது தமிழ்நாட்டின், நீலகிரி மாவட்டத்தில் உள்ள கேத்தி கிராமத்தில் இருக்கும் ஒரு தொடருந்து நிலையமாகும். இது ஒரு உலக பாரம்பரிய தளமாகவும், ஊட்டியின் புகழ் பெற்ற தொடருந்து நிலையமாகவும் திகழ்கிறது. இது தென்னக இரயில்வேக்கு உட்பட்ட சேலம் கோட்டத்தின் கீழ் செயல்படுகிறது.

## தொடருந்துகள்

## மேற்கோள்கள்

## வெளி இணைப்புகள்
* கேத்தி தொடருந்து நிலையம் Indiarailinfo.
பகுப்பு:நீலகிரி மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
கிரிமியா குடியரசு

**கிரிமியா குடியரசு** ( *Republic of Crimea*, கிரிமியத் தத்தார்: Къырым Джумхуриети, *Qırım Cumhuriyeti*; உருசியா: Республика Крым, *Respublika Krym*)  உருசிய கூட்டரசு அங்கம். இது கருங்கடலின்  கிரிமியா மூவலந்தீவில் உள்ளது. இது உக்ரைனின் தென்கிழக்கிலும் தெற்கு உருசியாவின் மேற்கிலும் உள்ளது. இதன் தலைநகரம் சிம்ஃபெரோப்போல். கிரிமியாவின் நாடாளுமன்றம் 2014இல் யூரோமைதான் வெற்றிக்குப் பிறகு விடுதலை அறிவித்து உருசியாவுடன் இணைந்தது.

## மேற்சான்றுகள்

பகுப்பு:கிரிமியா
குறட்டை பறவை

thumb|'''குறட்டை பறவை'''
குறட்டை பறவை காணான்கோழி வகையை சார்ந்தது.செலிபஸ் காணான்கோழி அல்லது ப்ளாடென்ஸ் காணான்கோழி என்றும் அழைக்கப்படும் சிறிய காணான்கோழி வகை ஆகும் (அராமைடோப்ஸ் பிளேடனி).இந்த இனங்கள் இந்தோனேசியாவிற்குள்ளேயே காணப்படுகின்றன. சுலவேசி மற்றும் அருகிலுள்ள புட்டோனின் ஈரமான பகுதிகளில் அடர்ந்த காடுகளில் இது காணப்படுகிறது. இது சாம்பல் நிற அடிபகுதி, வெள்ளை நிற தாடை பகுதி, பழுப்பு நிற இறக்கைகள் மற்றும் பின் கழுத்து பகுதி  அடர் நிறமாகவும் இருக்கும். பாலியல் வேறுபாட்டில் பெண் பறவை  பிரகாசமான கழுத்து இணைப்பு மற்றும்  வித்தியாசமான வண்ண கருவிழி கொண்டுள்ளது. பொதுவாக இப்பறவை இர்ர்ர் என ஒலியை எழுப்பும் இதனால் இந்த பறவைக்கு குறட்டை பறவை என பெயர் வழங்களாயிற்று.
thumb|'''குறட்டை பறவை பரவல்'''

## நூல்கள்
* 
* 
* 
* 
* 
* 
## வெளியிணைப்பு
பறவையின் வகைபாடு

## மேற்கோள்
பகுப்பு:பறவைகள்
பகுப்பு:கானாங்கோழி
தனாஜி சீதரம் அஹெய்ர்

**தனாஜி சீதரம் அகெய்ர்** (*Dhanaji Sitaram Ahire*) (பிறப்பு: 04-மே-1953) ) இவர் 13 வது மகாராட்டிரா சட்டப் பேரவையின் உறுப்பினராக சாகிாி சட்டமன்ற தொகுதியிலிருந்து தேர்ந்தெடுக்கப்பட்டார்.  இந்திய தேசிய காங்கிரசு கட்சியை சாா்ந்தவா் ஆவார். இதற்கு முன்னா் 2004 ஆம் ஆண்டு சாகிாி தொகுதியிலிருந்து தேர்ந்தெடுக்கப்பட்டார். 12 வது மக்களவைக்கு  துலே என்ற தாெகுதியிலிருந்து தாோ்ந்தெடுக்கப்பட்டாா்.
இவர் மகாராட்டிரா மாநில அரசில் அரசில் வருவாய்த் துறையில் துணை ஆட்சியர் ஆக குடாசி தல் சக்ரி டிசுட் துலே எனும் பகுதியில் பணியாற்றினார். இவரின் மனைவி அதே கிராமத்தின் சர்பாஞ்ச் எனப்படும் பகுதியில் 2018 ஆம் ஆண்டு பணியாற்றினார். இவருக்கு 1 மகள் மற்றும் 1 மகன் உள்ளனர். அவர்கள் இருவரும் பொறியாளர்கள் ஆவர்.

## குறிப்புகள்

பகுப்பு:12வது மக்களவை உறுப்பினர்கள்
பகுப்பு:1953 பிறப்புகள்
பகுப்பு:வாழும் மக்கள்
பகுப்பு:மகாராட்டிர சட்டமன்ற உறுப்பினர்கள்
குல்சர் அகமது

**குல்சர் அகமது** (*Gulsher Ahmad*, 3 ஆகஸ்ட் 1921 – 20 மே 2002) என்பவர் இந்திய தேசிய காங்கிரஸின் தலைவராக இருந்துள்ளாா். இவர் இங்கிலாந்தில் பாரிஸ்டர்  பட்டம் பெற்றவர். மேலும் இவர் மத்தியப் பிரதேசம் சட்டமன்ற சபாநாயராக தாெ்ந்தெடுக்கப்பட்டாவர். சத்னா தாெகுதியிலிருந்து சட்டமன்ற மற்றும் நாடாளுமன்ற உறுப்பினராக தாெ்ந்தெடுக்கப்பட்டாா். 1993 இல் ஹிமாச்சல்பிரதேச ஆளுநராக இருந்துள்ளாா்.  இவர் மத்தியப் பிரதேச மாநிலத்தை சாா்ந்தவா். இவர் மாநில சட்டசபைக்கு அமர்பாத்தானில் இருந்து போட்டியிட்டார். அவர் சத்னாவில் 2002 இல் இறந்தாா். 

இவரது மகன் சையது அகமது சட்டமன்ற உறுப்பினராகவும், அமைச்சராகவும்  (நிதி மற்றும் வணிக வரி) இருந்தவா்.

குல்சார் அகமது அவரது மகனுக்கு தாே்தலில் பிரச்சாரம்  செய்ததாக, தா்ேதல் ஆணையத்தில் குற்றம் சாட்டப்பட்டாா். இதனால் இவர் வகித்து வந்த ஆளுநா் பதவியை இராஜநாமா செய்தாா்.http://www.saharatime.com/fullstory.asp?storyid=Web6195142198timesahara717200454000&section=S13&edate=1/15/2005

## குறிப்புகள்

பகுப்பு:1921 பிறப்புகள்
பகுப்பு:2002 இறப்புகள்
பகுப்பு:7வது மக்களவை உறுப்பினர்கள்
பகுப்பு:இமாச்சலப் பிரதேச ஆளுநர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:சத்னா மாவட்ட நபர்கள்
ஜவித் அலி (அரசியல்வாதி)

*ஜாவித் அலி  கான் இந்தியாவின் உத்திர பிரதேசத்தின் சாம்பல்  பகுதியின் முன்னாள் எஸ். பி. கட்சியின் அரசியல்வாதி  ஆவா். *

**குன்வா் ஜாவித் அலி /ஜாவித் அலி கான்** (1935 இல் பிறந்தார்) என்பவர் இந்தியாவின் உத்திரப் பிரதேச மாநிலத்தின் சதாபாத் என்ற பகுதியிலிருந்து வந்த  இந்திய தேசிய காங்கிரஸிசை சார்ந்த அரசியல்வாதி ஆவார். 

இவர் சதாபாத் நவாப் குடுப்பத்தில் குடும்பத்தில் பிறந்தவா்.  இவரது தந்தைஅஷ்ரப் அலி கான் ஆவார். மேலும் நீண்ட காலம் சதாபாத் சட்டமன்ற தாெகுதியில் அரசியல்வாதியாக இருந்தார். இவர்  சுதந்திரத்திற்கு முன்பு1939 இருந்து, 1969 வரை இருந்தார்..

ஜாவித் அலி  இந்திய தேசிய காங்கிரஸ் கட்சி வேட்பாளர் சதாபாத் தாெகுதியில் நிறுத்தப்பட்டு உத்திர பிரதேச சட்டசபைக்கு 1980 இல் தாெ்ந்தெடுக்கப்பட்டாா். மேலும் அமைச்சராகவும்  பணியாற்றினார். 1999 இல், நடந்த தேர்தலில் காங்கிரஸ் வேட்பாளராக இருந்து ஜல்சாா் நிறுத்தப்பட்டாா். ஆனால் வெற்றி பெறவில்லை.

## குறிப்புகள்

பகுப்பு:1935 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
கிரீன்லாந்து கடல்

**கிரீன்லாந்து கடல்** (The Greenland Sea) கிரீன்லாந்தை மேற்கிலும், சுவல்பார்டு தீவுக்கூட்டத்தை கிழக்கிலும் பிராம் நீரிணை மற்றும் ஆர்க்டிக் பெருங்கடலை வடக்கிலும் நார்வேஜியன் கடல் மற்றும் ஐசுலாந்தைத் தெற்கிலும் கொண்ட ஒரு நீர்ப்பரப்பாகும். பொதுவாக கிரீன்லாந்து கடலானது ஆர்க்டிக் பெருங்கடலின் பகுதியாக வரையறுக்கப்படுகிறது. சில நேரங்களில் அத்திலாந்திக்குக்குப் பெருங்கடலின் பகுதி எனவும் கூறப்படுகிறது. இருப்பினும், ஆர்க்டிக் பெருங்கடல் பற்றிய வரையறைகள் துல்லியமற்றவையாகவோ அல்லது மனம் போன போக்கிலோ உள்ளன. பொதுவாக, ஆர்க்டிக் பெருங்கடலானது, கிரீன்லாந்துக் கடலைத் தவிர்த்ததாகும்.   கடலியல் படிப்புகளில் கிரீன்லாந்து கடலானது நோர்வேஜியன் கடலுடன் சேர்ந்த  நோர்டிக் கடலின் ஒரு பகுதியாக கருதப்படுகிறது.  ஆர்க்டிக் மற்றும் அட்லாண்டிக் கடல்களுக்கு இடையிலான முக்கிய இணைப்பு நோர்டிக் கடல்களாக உள்ளன. உவர்நீர் சுழற்சியானது சாத்தியமான நேரத்தில் தடுக்கப்படுவது பெரும் முக்கியத்துவம் வாய்ந்ததாக இருக்கலாம். அட்லாண்டிக் பெருங்கடலில் ஆர்க்டிக் பெருங்கடல் மற்றும் நோர்டிக் கடல்கள் பெரும்பாலும் தொகுப்பாக "ஆர்க்டிக் மத்தியதரைக்கடல்" என அழைக்கப்படுகின்றன.
இந்தக் கடலானது, வழக்கமான வடதிசைக் காற்றுகளுடனும், எப்பொழுதாவது 0°C(32 °F) அளவிற்கு மேலாக உயரும் வெப்பநிலை என்றமையும் ஆர்க்டிக் காலநலையக் கொண்டுள்ளது. இந்தக கடல் முன்னதாக   பகுதியைக் கொண்டிருந்தது. இந்தப் பகுதியானது 72–74°N தீர்க்க ரேகைக்கு அருகாமையில் காணப்படும் கிழக்கு கிரீன்லாந்து பனி விளிம்பு வரையிலும் விரவிக்கிடந்தது, இந்தப் பகுதியே ஆர்க்டிக்கில் பனிப்பாறைகளை உருவாக்கக்கூடிய முதன்மைப் பகுதியாகும். மேற்கு பனிப்பாறைகள் கிரீன்லாந்து கடலில், ஐசுலாந்திற்கு வடக்காகவும், கிரீன்லாந்து மற்றும் ஜான் மேயன் தீவு ஆகியவற்றிற்கு இடையிலும் குளிர்காலத்தில் உருவாகிறது. இந்தப் பகுதியே யாழ் போன்ற தோற்றமுடைய கடல் நாய் மற்றும் முக்காடிட்ட வகை கடல் நாய் ஆகியவற்றின் இனப்பெருக்கத்திற்கான முதன்மைப் பகுதியாகும். இந்தப் பகுதியே கடல் நாய் வேட்டைக்கு 200 ஆண்டுகளுக்கும் மேலாக பயன்படுத்தப்பட்டு வரும் பகுதியுமாகும்.

## பரப்பெல்லை

சர்வதேச நீர்ப்பரப்பு நிறுவனமானது கிரீன்லாந்தின் கடல் எல்லைகளைப் பின் வருமாறு வரையறை செய்கிறது. 



*வடக்கில்* இசுபிட்ஸ்பெர்ஜெனின் இறுதி வடமுனை மற்றும் சுவல்பர்டு இவற்றைச் சேர்க்கும் கோடு முதல் கிரீன்லாந்தின் இறுதி வடமுனை வரை.

*கிழக்கில்.*  மேற்கு இசுபிட்ஸ்பெர்ஜெனின் மேற்கு கடற்கரை.

*தென் கிழக்கில்.* மேற்கு இசுபிட்ஸ்பெர்ஜெனின் தென்முனை மற்றும் ஜான் மேயன் தீவின் வடமுனை ஆகியவற்றைச் சேர்க்கும் கோடு மற்றும் இத்தீவின் மேற்கு கடற்கரையின் தென்முனை வரை கீழாக, அங்கிருந்து கெர்ரிட்டின் அதிகிழக்கு எல்லை வரையிலான ஒரு கோடு (67°05′N, 13°30′W) [ ] ஐசுலாந்து.

*தென்மேற்கில்* ஸ்ட்ராவ்ம்னெஸ் (ஐசுலாந்தின் வடமேற்கு எல்லை) இலிருந்து கிரீன்லாந்தில் நான்சேன் முனைக்கு வரையப்படும் கோடு ()

*மேற்கில்.*  கிரீன்லாந்தின் நான்சேன் முனை மற்றும வடமேற்கு முனை இவற்றிற்கு இடையே உள்ள கிழக்கு மற்றும் வடகிழக்கு கடற்கரை



## வரலாறு

இந்தக் கடலானது பல்லாயிரம் ஆண்டுகளாக அறியப்பட்டிருந்தாலும் millennia, முதல் அறிவியல்பூர்வமான ஆய்வுகள் 1876 முதல் 1878 வரையிலான காலத்தில் தான் நார்வேஜிய் வடக்கு அத்திலாந்திக்கு ஆய்வுப்பயணத்தின் போது மேற்கொள்ளப்பட்டதாகும். அப்போதிருந்து, பல நாடுகள், பெரும்பாலும் நார்வே, ஐசுலாந்து மற்றும் ரஷ்யா ஆகியவை இந்தப் பகுதிக்கு ஆய்வுப் பயணங்கள் நடத்தியுள்ளன. கிரீன்லாந்தின் சிக்கலான நீர் சுழற்சி அமைப்பைப் பற்றி 1909 ஆம் ஆண்டில் ஃப்ரிட்ஜாஃப் நான்சேன் என்பவரால் குறிப்பிடப்பட்டுள்ளது.

## மேற்கோள்கள்

பகுப்பு:ஆர்க்டிக் பெருங்கடலின் கடல்கள்
ஆலூரி சுபாஷ் சந்திர போஸ்

**ஆலூரி சுபாஷ் சந்திர போஸ் **ஒரு இந்திய அரசியல்வாதி மற்றும் ஒரு நாடாளுமன்ற உறுப்பினர் ஆவார்., 6 வது மற்றும் 7 வது லோக் சபாவிற்கு ஆந்திரப் பிரதேச நரச புரம் (லாேக் சபா தாெகுதி) தாெகுதியிலிருந்து தாெ்ந்தெடுக்கப்பட்டாா்..

## குறிப்புகள்

பகுப்பு:1940 பிறப்புகள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:வாழும் மக்கள்
பகுப்பு:ஆந்திரப் பிரதேச மக்கள்
துளசிமாறன்

**துளசிமாறன்** யேர்மனியைப் பிறப்பிடமாகவும், வதிவிடமாகவும் கொண்ட ஈழத்துக் குத்துச் சண்டை வீரர்.

## குடும்பம்
இவரது பெற்றோர்களான நளினி, தருமலிங்கம் தம்பதிகள் ஈழத்தில், பருத்தித்துறை, புலோலி மேற்கைப் பிறப்பிடமாகக் கொண்டவர்கள். இவருக்கு குறிஞ்சிமாறன் என்றொரு சகோதரனும், பவித்திரா என்றொரு சகோதரியும் உள்ளார்கள். குறிஞ்சிமாறனும் குத்துச்சண்டையில் ஆர்வம் கொண்டவர்.

## குத்துச்சண்டைப் போட்டி
இவர் 125-இற்கும் மேலான குத்துச்சண்டைப் போட்டிகளில் பங்குபற்றியுள்ளர். ஆறு முறைகள் நிடர்சாக்சன் (Nidersachsen) மாநிலத்தில் வாகையாளராகவும், யேர்மனிய நாட்டில்  Bundesliga குத்துச்சண்டைப் போட்டியில் யேர்மனியின் வாகையாளராகவும் வந்துள்ளார். 2016-இல் கோடை ஒலிம்பிக் போட்டியில் கட்டார் நாட்டிற்காக விளையாடியுள்ளார். இவர் தொடர்ந்து நான்கு தடவைகள் குத்துச்சண்டையில் வென்றிருக்கிறார் என்பது குறிப்பிடத்துக்கது. இவர் போட்டிகளின் போது தளராது விளையாடுவதால் இவருக்கு Tiger என்ற பட்டப்பெயரும் இருக்கிறது. இவர் 26.05.2018 அன்று யேர்மனியில் நடைபெற்ற குத்துச்சண்டையில் போட்டியாளரான KARIMLI யை ஆறு சுற்றுகள் மோதி வெற்றி பெற்றுள்ளார்.

## மேற்கோள்கள்

## வெளி இணைப்புகள்
* Tamilischer Profi-Boxer: „Aus Niederlagen lerne ich!“ 
* THULASI THARUMALINGAM – 64KG 

பகுப்பு:ஜெர்மனிய குத்துச்சண்டைவீரர்கள்
பகுப்பு:யேர்மனிய இலங்கைத் தமிழ் வம்சாவளி மக்கள்
பகுப்பு:செருமானியத் தமிழர்
பகுப்பு:1992 பிறப்புகள்
பகுப்பு:வாழும் மக்கள்
1988 அட்லாண்டிக் சூறாவளி பருவம்

1988 ஆம் ஆண்டின் அட்லாண்டிக் சூறாவளி பருவம் ஒரு மிதமான செயல்திறன் பருவமாக இருந்தது. அது பல சேதங்களை ஏற்படுத்தியதாகவும்  கொடியதாகவும் இருந்து என நிரூபிக்கப்பட்டது. மேலும் 15 தாழ்வழுத்த  மண்டல சூறாவளிகளாக உருவாகி நேரடியாக நிலபரப்பை தாக்கியது.இந்த பருவம் அதிகாரப்பூர்வமாக ஜூன் மாதம் 1 ஆம் நாள் 1988 ஆம் ஆண்டில்  தொடங்கி  நவம்பர் மாதம் 30 ஆம் நாள்  1988 ஆம் ஆண்டு வரை நீடித்தது. மே 30 ஆம் நாள் அன்று கரீபியன் கடலில் வெப்பமண்டல தாழ்வழுத்தம் ஏற்பட்டதால் இது உருவானது.ஜூன் முதல் நவம்பர் வரை தேதிகளில் வெப்ப மண்டல தாழ்வழுத்ததால் சூறாவளிகள் அட்லாண்டிக் நிலப்பகுதியில் ஒவ்வொரு வருடமும் வழக்கமாக உருவாகும்.

## மேற்கோள்
பகுப்பு:அட்லாண்டிக் சூறாவளி பருவங்கள்
கோபாலபுரம் (சென்னை)

தமிழ்நாட்டில்  சென்னையில் அமைந்துள்ள **கோபாலபுரம்**, இந்தியாவின் பிரதான குடியிருப்பு மற்றும் வர்த்தக இடமாகும்.

கோபாலபுரத்தின் புவியியல் ஒருங்கிணைப்பு 13 ° 2 '50 "வடக்கு மற்றும் 80 ° 15' 28" கிழக்கே உள்ளது. நுங்கம்பாக்கம், ராயப்பேட்டை, மைலாப்பூர், தேனாம்பேட்டை ஆகியவை அருகிலுள்ள இடங்களாகும். நுங்கம்பாக்கத்திற்கு கிழக்கே ஒரு கிலோமீட்டர் தொலைவில் அமைந்துள்ளது. சென்னை சர்வதேச விமான நிலையம் கோபாலபுரத்தில் இருந்து 17 கி.மீ. தொலைவில் உள்ளது. சென்னை சென்ட்ரல் ரயில் நிலையம் 3 கி.மீ. வடமேற்கில் உள்ளது. இது டாக்டர் ராதாகிருஷ்ணன் சாலைக்கும் அண்ணா சாலைக்கும் இடையே அமைந்துள்ளது 

அவ்வை சண்முகம் சாலை கோபாலபுரம் வழியாக செல்கிறது. அந்தப் பாதையின் வடக்கு  பகுதி வடக்கு கோபாலபுரம் என்றும் தெற்கு பகுதி தென் கோபாலபுரம் என்றும் அழைக்கப்படுகிறது. கோபாலபுரம் சென்னை மத்திய மக்களவை தொகுதியில் உள்ளது. 

## கல்வி நிறுவனங்கள்
கோபாலபுரத்தில்  உள்ள பல பள்ளிகள் சென்னையில் சிறந்த பள்ளிகளாக கருதப்படுகிறதன. கோபாலபுரத்தில் உள்ள கல்வி நிறுவனங்கள் பின்வருமாறு:

# டி.ஏ.வி பெண்கள் Senior Secondary School  
# டி.ஏ.வி  ஆண்கள் Senior Secondary School
# தேசிய பொது பள்ளி
# ஸ்ரீ சாரதா மேல்நிலை பள்ளி (சிபிஎஸ்இ-க்கு இணைக்கப்பட்டுள்ளது) 
# சர்ச் பார்க் கான்வென்ட் கோபாலபுரம்
# கோபாலபுரம் ஆண்கள் மேல்நிலைப்பள்ளி
# கணபதி பெண்கள் மேல்நிலை பள்ளி  

## முக்கிய இடங்கள்
alt=the pond|thumb|190x190px| செம்மொழி பூங்காவில் செயற்கை குளம்
alt=Walkway at the park|இடது|thumb|190x190px

# ஸ்ரீ தட்சிணகோபாலமூர்த்திசுவாமி கோயில்
# தமிழ்நாடு முன்னாள் முதல்வர் கருணாநிதியின் இல்லம் 
# யு.எஸ். துணைத் தூதரகம் 
# செம்மொழி பூங்கா ("பாரம்பரிய மொழி பார்க்" என மொழிபெயர்க்கப்பட்டுள்ளது) என்பது சென்னையில் தமிழக அரசின் தோட்டக்கலை துறையால் அமைக்கப்பட்ட ஒரு தாவரவியல் பூங்கா ஆகும். நவம்பர் 24, 2010 அன்று, அப்போதைய முதல்வர் டாக்டர் எம்.கருணாநிதி அவர்களால் திறந்து வைக்கப்பட்டது, மற்றும் இது நகரின் முதல் தாவரவியல் தோட்டம். 
# காதி கிராமோதியோக் பவன் 

## புகழ் பெற்ற கல்லூரிகள்
ஸ்டெல்லா மேரிஸ் கல்லூரி

## மருத்துவமனைகள்
வலது|250x250px
டாக்டர் அகர்வால் கண் மருத்துவமனை
டாக்டர் மோஹனின் நீரிழிவு மையம்
டாக்டர் முத்து சேதுபதி மருத்துவமனை 

## நூலகங்கள்
ஈஸ்வரி வாடகை நூலகம், சென்னை நகரத்தில் பழமையானது.

## உணவு விடுதிகள்

# கேஃப் காபி டே  
# சரவண பவன்
# பேஸ்கின்-ராபின்ஸ்

## திரைஅரங்குகள்
SPI சினிமாஸ், பிரபலமாக 'சத்யம் சினிமாஸ்' என அறியப்படுகிறது.

பகுப்பு:சென்னை சுற்றுப் பகுதிகள்
பதமாக்கி அமிலம்(டானிக் அமிலம்)

thumb|டானிக் அமிலம் (நீர் கரைசல்)
**டானிக் அமிலம்** என்பது  தனினின் ஒரு குறிப்பிட்ட வடிவமே ஆகும். இது குறைந்த அமிலத்தன்மை (காடித்தன்மை எண் 10) உடையது. இதன் வடிவமைப்பில் கணக்கற்ற பீனால்  தொகுதிகளை பெற்றிருப்பதே இதற்கு காரணமாகும். இதன் மூலக்கூற்று வாய்பாடு C76H52O46 .  ஆகும். இது டெக்காஅல்லைல் குளுக்கோசை ஒத்துள்ளது.

டானிக் அமிலத்தின் ஒது குறிப்பிட்ட வகையே டானின் (தாவர பாலிபினால்). தனின் மற்றும் டானிக் அமிலம் என்ற இரண்டு சொற்களும்  சில நேரங்களில் (தவறாக) மாற்றிப் பயன்படுத்தப்படுகின்றன.  குறிப்பாக பச்சைத் தேநீர், கருப்புத் தேநீர் ஆகியவை தொடர்பான பயன்பாடுகளில் இந்தக் குழப்பம் பெரிய அளவில் உள்ளது. இந்த இரண்டிலுமே தனின் உள்ளது. ஆனால், டானிக் அமிலம் இல்லை.

## குவார்சிடானிக் (Quercitannic) மற்றும் கலோடானிக் (gallotannic) அமிலங்கள்
**குவார்சிடானிக் அமிலம்**, டானின்  அமிலத்தின் இரண்டு வடிவங்களில் ஒரு வடிவமே.  இது  ஓக் பட்டை மற்றும் இலைகளில்  இருந்து பெறப்படுகிறது. மற்றொரு வடிவம் கலோடானிக் அமிலம்  என்று அழைக்கப்படுகிறது. இது ஓக் வேர்முடிச்சுகளில் இருந்து பெறப்படுகிறது.

குவார்சிடானிக் அமிலம் குவர்சிட்ரனில் உள்ளது. இதிலிருந்து மஞ்சள் நிற சாயம் பெறப்படுகிறது. வட அமெரிக்காவின் பழங்குடி காடுகளில் உள்ள கிழக்கு கருப்ப ஓக் (),,  மரப்பட்டைகளில் இருந்து இது பெறப்படுகிறது.இது படிகவடிவமற்ற, மஞ்சள் கலந்த செம்பழுப்பு நிறத்தைக் கொண்டுள்ளது.

1838 ல், சான் சாகோப் பெர்சிலியசு(Jöns Jacob Berzelius) மார்பினை கரைப்பதற்கு குவார்சிடானேட்டு பயன்படுகிறது என்று எழுதியுள்ளார்.

1912 இல ஆலன் என்பவரால் வெளியிடப்பட்ட "Commercial Organic Analysis", என்பதில் இதன் மூலக்கூறு வாய்ப்பாடு C19H16O10. என்று குறிப்பிடப்பட்டுள்ளது.

பிற ஆசிரியர்கள் C28H26O15, மற்றும்  C28H24O11 என்ற மூலக்கூறு வாய்ப்பாட்டைக் கொடுத்துள்ளனர்.

லோவ் கூற்றுப்படி, இரண்டு வடிவங்களும் சில கொள்கைக்கு உட்படுகின்றன. ஒன்று நீரில் கரையக்கூடியது. இதன் மூலக்கூறு வாய்ப்பாடு C28H28O14. மற்றொன்று அரிதாக நீரில் கரையக்கூடியது. இதன் மூலக்கூறு வாய்பபாடு C28H24O12. இரண்டு வடிவங்களும் நீர் மூலக்கூறினை இழந்து கருவாலி மரத்தின் சிவப்பு நிறத்தைப் பெறுகின்றன. இதன மூலக்கூறு வாய்ப்பாடு C28H22O11.

அதில் உலகின் பல பகுதிகளில், போன்ற பயன்படுத்தும் அனுமதிக்கப்படும். உள்ள அமெரிக்கா, tannic அமிலம் உள்ளது, பொதுவாக பாதுகாப்பான அங்கீகரிக்கப்பட மூலம் உணவு மற்றும் மருந்து நிர்வாகம்.

மருத்துவத்தில் பயன்பாடு

19 ஆம் நுாற்றாண்டிற்கு முன்னரும் மற்றும் 20 ஆம் நுாற்றாண்டின் ஆரம்பத்திலும் சிடிரைசின், நச்சுக் காளான் மற்றும் ஊன்ஊசி நஞ்சாதல் போன்ற நச்சுத்தன்மை வாய்ந்தவைகளின் நச்சுத்தன்மையை நீக்க மக்னீசியத்துடன் இணைந்து டானிக் அமிலம் பயன்படுத்தப்பட்டுள்ளது.

1920 ஆம் நுாற்றாண்டுகளில் கடுமையான தீக்காயங்களுக்கு மருந்தாக டானிக் அமிலம் அறிமுகப்படுத்ப்பட்டது. இதனால் இறப்பு விகிதம் வெகுவாக குறைக்கப்பட்டது.

முதலாம் உலகப்போரின் போது ஏற்பட்ட தீக்காயங்கள், எரிகுண்டுகளால் ஏற்பட்ட காயங்கள், கடுகுவாயு இவைகளால் ஏற்பட்ட பாதிப்புகளுக்கு சிகிச்சை செய்வதற்கு டானிக் அமிலம் பரிந்துரைக்கப்பட்டது. போருக்குப் பின்னர் நவீன வளர்ச்சியின் காரணமாக இம்முறை கைவிடப்பட்டது.

## மேற்குறிப்புகள்

பகுப்பு:அமில வினையூக்கிகள்
212 (எண்)

212 என்ற இயல் எண் ஆனது 213 க்கு முந்திய எண் மற்றும் 211 க்கு அடுத்த எண் 

## கணிதத்தில்

* 22·53
* முதல் 26 இயல் எண்களின் கூட்டு தொகை 
* பாரன்ஹீட் டிகிரிகளில், கடல் மட்டத்தில் நீரின் கொதிநிலை புள்ளிl

## பிற துறைகளில்

* மொரோக்கோ சர்வதேச நேரடி டயல் தொலைபேசி அழைப்புகளுக்கான குறியீடு 212 ஆகும்
* மண்டல குறியீடு 212, மன்ஹாட்டனுக்குப் பயன்படுத்தப்படும் முதல் தொலைபேசி பகுதி குறியீடுn
* "212" (பாடல்), 2011 ஹார்லெம் ராப்பர் ஆஜாலியா வங்கிகளின் பாடல்
* 212 Medea, a very large Main belt asteroid
* பெல் 212 ஹெலிகாப்டர்
* 212 நீர்மூழ்கிக் கப்பல் வகை
* 212, கரோலினா ஹெர்ரெராவின் வாசனை
* யூனிட் 212, இஸ்ரேலிய கமாண்டோ பிரிவும் மக்ளன் என்றும் அழைக்கப்படுகிறது

## மேற்கோள்கள்

பகுப்பு:முழு எண்கள்
தாஜின்டர் பால் சிங் பாக்கா

**தாஜின்டர் பால் சிங் பாக்கா: **இவர்  டெல்லி பாரதிய ஜனதா கட்சியின்  (பாஜக) பேச்சாளா். அவர் மேலும் ஸ்தாபக உறுப்பினராக டெல்லியில் உள்ள பகத் சிங் கிரந்தி சேனாவின் தேசியவாத வலதுசாரி அமைப்பின் நிறுவனர் மற்றும்  உறுப்பினர்.

## குறிப்புகள்


பகுப்பு:வாழும் மக்கள்
பகுப்பு:1985 பிறப்புகள்
ஃபதேஹ் பகதூர் சிங்

**ஃபதே பகதூர் சிங்** ஒரு இந்திய அரசியல்வாதி ஆவா். இவர் கோரக்பூர் மாவட்டத்தின் காம்பியர்கஞ்ச் சட்டமன்ற தொகுதியிலிருந்து ஆறு முறை சட்டமன்ற உறுப்பினராகத் தேர்ந்தெடுக்கப்பட்டார். இவர் உத்திர பிரதேசத்தின் 17 வது விதன் சபாவிற்கு இடைக்கால சபாநாயகராக தேர்ந்தெடுக்கப்பட்டார்.

## குறிப்புகள்


பகுப்பு:1969 பிறப்புகள்
பகுப்பு:வாழும் மக்கள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
2017 அட்லாண்டிக் சூறாவளி பருவம்

2017 அட்லாண்டிக் சூறாவளி பருவம் ஒரு மிகையான மற்றும் பேரழிவுகரமான சூறாவளி பருவமாக இருந்தது. குறைந்தபட்சம் $ 282.16 பில்லியன் (அமெரிக்க டாலர்) சேதத்திற்குள்ளாக்கியது. முந்தைய பதிவு அதிகபட்ச அழிவை உண்டாகிய - 2005 அட்லாண்டிக் சூறாவளி பருவமதை விட மிக அதிகமான அழிவை ஏற்படுத்தியது.

## மேற்கோள்
பகுப்பு:அட்லாண்டிக் சூறாவளி பருவங்கள்
இவான் சோகோலோவ் (சதுரங்க வீரர்)

**இவான் சோக்கோலொவ்** (*Ivan Sokolov*, *Иван Соколов*, பிறப்பு: 13 சூன் 1968) ஒரு இடச்சு சதுரங்க கிராண்ட்மாஸ்டர் ஆவார். சோக்கோலொவ் 1988 யுகோசுலாவிய சதுரங்க வாகையாளராகவும், 1995, 1998 இடச்சு வாகையாளராகவும் வெற்றி பெற்றார்.

கிராண்ட்மாஸ்டர் பட்டத்தைப் பெறுவதற்கு முன்னர் இவர் 1985 இல் பன்னாட்டு சதுரங்கக் கூட்டமைப்பு மாஸ்டராகவும், 1986 இல் பன்னாட்டு மாஸ்டராகவும் தகுதி பெற்றார். 1987, 1993 இல் சோக்கோலொவ் வித்மார் நினைவுப் பரிசை வென்றார்.

2000 ஆம் ஆண்டில் 1வது ஐரோப்பிய விரைவு சதுரங்க வாகையாளர் போட்டியில் அலெக்சி திரேயெவ், சூராப் அசுமார்பாராசுவிலி ஆகியோரை வென்று வாகை சூடினார்.

## மேற்கோள்கள்

## வெளி இணைப்புகள்
* Ivan Sokolov chess games at 365Chess.com
* 
* 

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:சதுரங்க வீரர்கள்
பகுப்பு:டச்சு எழுத்தாளர்கள்
1987 அட்லாண்டிக் சூறாவளி பருவம்

இந்த கடற்சீற்ற பருவம் அதிகாரப்பூர்வமாக ஜூன் மாதம் 1 ஆம் நாள் 1987 ஆம் ஆண்டு அன்று தொடங்கி நவம்பர் மாதம்  30 ஆம் நாள் 1987 ஆண்டு வரை நீடித்தது. மே மாதம் 24 ஆம் நாள் 1987 ஆம் ஆண்டு அன்று மத்திய பஹாமா நாடுகளுக்கு கிழக்கே 400 மைல் (640 கி.மீ.)  வெப்ப மண்டல தாழ்வழுத்த மையம் ஏற்பட்டது. இந்த பருவத்தில் ஒரு குறைந்த சராசரி சூறாவளி பருவமாக இது இருந்தது.
ஜூன் முதல் நவம்பர் வரை தேதிகளில் வெப்ப மண்டல தாழ்வழுத்ததால் சூறாவளிகள் அட்லாண்டிக் நிலப்பகுதியில் ஒவ்வொரு வருடமும் வழக்கமாக உருவாகும். வெப்பமண்டல புயல் நிலையை அடைவதற்கான முதல் சூறாவளி என்பது இது ஒரு பெயரிடப்படாத வெப்பமண்டல புயலாகும். இது ஆகஸ்ட் மாதம் 9 ஆம் நாள் 1987 ஆம் ஆண்டு அன்று கிட்டத்தட்ட ஒரு மாதத்திற்குப் பின்னர் வழக்கத்திற்கு மாறாக உருவாகியது.

## மேற்கோள்

பகுப்பு:அட்லாண்டிக் சூறாவளி பருவங்கள்
முகந்த் லால் அகர்வால்

**முகந்த் லால் அகர்வால்**(பிறப்பு 16 ஜனவாி 1902 - இறப்பு தொியவில்லை) என்பவர் 1952இல் நடந்த முதலாவது  மக்களவை தோ்தலில் இந்திய தேசிய காங்கிரஸ் கட்சி சாா்பில் பிாிபிட் தாெகுதி]]யிலிருந்து  நாடாளுமன்ற உறுப்பினராக]] தாெ்ந்தெடுக்கப்பட்டவர் ஆவார். இவருைடைய தந்தை கன்னாய் லால் பிலிபிட் அந்த நகரில் சமூக செயற்பாட்டாளாராக செயல்பட்டவர் ஆவார்.

முகந்த் லால் அகா்வால் பள்ளி படிப்பையும், இடைநிலை கல்வியையும் பிாிபிட் நகாிலுள்ள  அரசு பள்ளியில் பயின்றாா். தற்போது இந்த பள்ளி டிரம்பன்ட் ஆண்கள் இடைநிலை பள்ளியாய் அறியப்படுகிறது. இவர் பி.எஸ்.சி பரேலி கல்லூரிலும், எல்.எல் பி படிப்பை ஆக்ரா கல்லூரிலும் பயின்றாா். இவர் ராம் ராக்கி  தேவி என்ற பெண்ணை 1917 இல் மணந்தாா். இவர்களுக்கு இரு மகன்கள் உண்டு.

அகர்வால் பிலிபிட் வழக்கறிஞராகவும், மாவட்ட ஊரக வளா்ச்சி கூட்டைமப்பின் தலைவராகவும் இரிந்தார். மேலும் ராமா இடைநிலை கல்லூரி நிர்வாகக் குழுவின் தலைவராகவும் 1938-40 களில் இருந்தார்.

இவர் இந்திய தேசிய காங்கிரஸ் (INC) இயக்கத்தில் இருந்தார். அதன் போராட்டங்களில் கலந்து காெண்டு 1941 மற்றும் 1942-43 களில் பல முறை சிறை சென்றார். மேலும் இவர் இந்தியாவின்  பிரித்தானிய ஆட்சி காலகட்டத்தில் .உத்தரப் பிரதேச சட்டசபைக்கு 1941-46 தேர்ந்தெடுக்கப்பட்டார்.

இவர் 1952 இல் நடந்த முதல் பொது தேர்தலில், அகர்வால் பிலிபிட் தொகுதியிலிருந்து நாடாளுமன்ற உறுப்பினராக தொ்ந்தெடுக்கப்பட்டாா். காங்கிரஸ் கட்சி வேட்பாளரான இவர் 43.11% வாக்குகளும்  அவரை எதிா்த்து போட்டியிட்ட  சோசலிச கட்சி வேட்பாளா் 22.58% வாக்குகளும்  பெற்றனர். 

## குறிப்புகள்

பகுப்பு:1902 பிறப்புகள்
பகுப்பு:1ஆவது மக்களவை உறுப்பினர்கள்
பகுப்பு:இந்திய விடுதலைப் போராட்ட வீரர்கள்
பகுப்பு:பிலிபித் மாவட்ட நபர்கள்
லுபோலகாரி அருவி

**லுபோலகாரி அருவி** (*Loufoulakari Falls*) என்பது காங்கோ குடியரசின்  ஆட்சி எல்லைக்கு உட்பட்டதும் பிரேசில் நாட்டிலிருந்து தென்மேற்கே 80 கி.மீ தொலைவில் லுபோலகார ஆறு, காங்கோ ஆறு ஒன்று சேரும் இடத்தில் அமைந்துள்ள ஒரு அருவி ஆகும். 

பகுப்பு:கொங்கோ
1780 அட்லாண்டிக் சூறாவளி பருவம்

1780 ஆம் ஆண்டின் அட்லாண்டிக் சூறாவளி பருவமானது கோடைகாலத்தில்  1780 ஆம் ஆண்டில் உருவானது. 1780 ஆம் ஆண்டு அட்லாண்டிக் சூறாவளி  பருவம் அசாதாரணமாக அழிவுகரமாக இருந்தது. மேலும் இது 28,000 இறப்புகளுடன் பதிவுசெய்யப்பட்ட வரலாற்றில் மிக மோசமான அட்லாண்டிக் சூறாவளி பருவ காலமாக இருந்தது.நான்கு வெவ்வேறு சூறாவளிகளும் ஜூன் மாதம் முதல் அக்டோபர் மாதம் வரையில் தாக்கியது இவைகள் ஒவ்வொன்றும் குறைந்தது 1,000 இறப்புக்களை ஏற்படுத்தின. இது பெருஞ்சூறாவளி 1780 என அழைக்கப்படுகிறது.

## மேற்கோள்

பகுப்பு:அட்லாண்டிக் சூறாவளி பருவங்கள்
சில்கூர், இரங்கா ரெட்டி மாவட்டம்

**சில்குர் **அல்லது** சிலுக்கூர்** {Chilkur, చిలుకూరు} என்பது இந்தியாவில் அமைந்துள்ள தெலுங்கானா மாநிலத்திற்கு உட்பட்ட இரங்கா ரெட்டி மாவட்டத்தில் உள்ள ஒரு கிராம பஞ்சாயத்து. இப்பஞ்சாயத்து  மோய்னாபாத் மண்டலத்தின் கீழ் இயங்குகிறது.  இங்கு புகழ்பெற்ற சில்கூர் பாலாஜி கோயில் மற்றும் மிருகவாணி தேசிய பூங்கா அமைந்துள்ளன.

## சான்றுகள்

பகுப்பு:ரங்காரெட்டி மாவட்டம்
சிக்ரிக்சோஃபொசான்

நார்வே நாட்டில் ஹொர்டலேண்ட் கவுண்டியில் உள்ள உல்லென்சுவாங்கின் நகராட்சியில் **சிக்ரிக்சோஃபொசான்** என்ற நீர் வீழ்ச்சி அமைந்துள்ளது. இந்த நீர்வீழ்ச்சி லோப்த்ஸ் கிராமத்தின் தென்கிழக்காக 3.5 கிலோமீட்டர் (2.2 மைல்) தொலைவில் அமைந்துள்ளது.அதன் மொத்த உயரம் 455 மீட்டர் (1,493 அடி), மேலும் இந்த மிகப்பெரிய ஒற்றை வீழ்ச்சி  260 மீட்டர் (850 அடி) உயரமானதாகும்.'''  

## குறிப்புகள்

பகுப்பு:நார்வே அருவிகள்
ஆரோன் பெயின்ஸ்டின்

**ஆரோன் பெயின்ஸ்டின்** (fl. 1903–1910) ஒர் எஸ்தோனிய சதுரங்க மஸ்டர் ஆவார்.

பெயின்ஸ்டின் முதல் உலகப் போருக்கு முன் ரெவலில் (இப்போது தாலின், எஸ்தோனியா)  வாழ்ந்த போது அங்கு பல போட்டிகளில் விளையாடினார். 1903 ஆம் ஆண்டில் முன்றாம் இடத்தையும்(சோஹன் வென்றார்), 1904 ஆம் ஆண்டில் 7-8ஆம் இடத்தை  சிலருடன் இனைந்து பிடித்தார்(பெர்ஹார்ட் கிரிகோரி வென்றார்). 1903 ஆம் ஆண்டில் மூன்றாவது இடத்தையும், 1905 ஆம் ஆண்டில் சோஹனுடன் முதல் இடத்தையும் பிடித்தார். மேலும் 1909 ஆம் ஆண்டில் கம்வெல்ஸ்கிக்கு பின்னால், 2 -3 வது இடத்தையும் , [1]  1910 இல்  அதிகாரப்பூர்வமற்ற எஸ்தோனிய சதுரங்க சாம்பியன்ஷிப்பையும் வென்றார். [2] 

## References

பகுப்பு:விளையாட்டு வீரர் தொடர்பான குறுங்கட்டுரைகள்
அஷோக்நாத் பானர்ஜி

**அஷோக்நாத் பானர்ஜி** (*Ashoknath Banerji*) என்பவர் இந்திய அரசியல்வாதி ஆவார். இவர் 16 ஏப்ரல் 1983 முதல் 25 பிப்ரவாி 1988 வரை கருநாடக மாநிலத்தின் ஆளுநராக இருந்தார். இவர் இந்திய நிா்வாக பணி அதிகாரியாவார்.

## மேலும் காண்க
* கருநாடகத்தின் ஆளுநா்களின் பட்டியல்

## மேற்கோள்கள்

பகுப்பு:கர்நாடக ஆளுநர்கள்
பகுப்பு:வாழும் மக்கள்
ஹரி ஆனந்த் பராரி

**ஹரி ஆனந்த்பராாி **(பிறப்பு 1929) ஒரு இந்திய புலனாய்வு துறையில் பணிபுாிந்தாா். பின்பு அரியானா மாநில ஆளுநராக பிப்ரவாி 1989 முதல் பிப்ரவாி 1990 வரை இருந்தார்..

## மேலும் காண்க

* ஹரியானா  ஆளுநர்களின் பட்டியல்

## மேற்கோள்கள்

பகுப்பு:1929 பிறப்புகள்
பகுப்பு:அரியானா ஆளுநர்கள்
பகுப்பு:வாழும் மக்கள்
முத்தராசி அருவி

**முத்தராசி அருவி** (*Mutarazi Falls*) என்பது சிம்பாப்வேயின் மணிகலாண்ட் மாகாணத்தில் உள்ள முத்தாசா மாவட்டத்தில் உள்ள ஒரு அருவியாகும். இது நியாங்கா தேசிய பூங்காவின் தெற்கு எல்லையை ஒட்டிய 2,495 ஹெக்டேர் முடராசி தேசிய பூங்காவில் அமைந்துள்ளது. இது ஜிம்பாப்வேயில் மிக உயரமானது (772 மீட்டர்கள் (2,533 அடி). இது ஆப்பிரிக்காவில் இரண்டாவது உயரமான மற்றும் உலகில் 17வது உயரமான அருவியாகும்.

## விளக்கம்
நீர்வீழ்ச்சிகள் இரண்டு அடுக்குகளில் ஹோண்டே பள்ளத்தாக்கு பகுதியில் விழுகின்றன, இது ஜிம்பாப்வேயின் மலைப்பகுதிகளின் கிழக்குப் பகுதியின் விளிம்பில் மட்ராசி ஆறு பாயும் இடத்தில் அமைந்துள்ளது.

## மேற்கோள்கள்

## வெளி இணைப்புகள்

* Mutarazi Falls

பகுப்பு:சிம்பாப்வே